Where Is the Love?

„Where Is the Love?“ je skladba americkej hip-hopovej skupiny The Black Eyed Peas vydaná ako singel z ich tretieho štúdiového albumu "Elephunk". Skladba je prvou nahrávkou skupiny z ich vtedy novou členkou Fergie. Skladba obsahuje vokály Justina Timberlaka, hoci nie je oficiálne uvedený na vydaní singlu.
Singel bol vydaný ako hlavný singel albumu dňa 16. júna 2003. V USA dosiahol 8. miesto v rebríčku "Billboard" Hot 100, čím sa stal prvým Top 10 hitom skupiny, kým v Austrálii a Veľkej Británii dosiahol 1. miesto. Skupina počas 46. ročníka udeľovaní cien Grammy získala za skladbu „Where Is the Love?“ dve nominácie: Nahrávka roka a Najlepšia rapovo-spievaná spolupráca.
Pozadie.
Po komerčnom zlyhaní ich predchádzajúcich albumov a singlov, bola pochybnosť, či formácia The Black Eyed Peas bude aj naďalej nahrávať spolu. A&amp;R výkonný producent Ron Fair im navrhol, aby použili viac mainstreamový popový zvuk. Ale najmä will.i.am sa bránil tejto myšlienke z obavami, že by boli vypredávaní. Po diskusii a nejakých písomných zasadnutiach, bola myšlienka schválená.
Krátko po Vianociach roku 2001 will.i.am vytvoril slučku a gitarovú časť, ktorá sa mu páčila. Taboo a Apl.de.ap tiež počuli skladbu a boli schopní k nej napísať text. Justin Timberlake bol predstavený skupine práve novou členkou Fergie, a dostal možnosť vypočuť si skladbu, ktorú will.i.am vytvoril. Ohromený hudbou začal Timberlake pomáhať písať a spievať refrén.
Timberlake bol práve uprostred propagácie svojho albumu "Justified" a jeho vydavateľstvo Jive Records sa obávalo možného preexponovania. Nakoniec sa dosiahol kompromis, v ktorom dalo vydavateľstvo Jive voľný priestor pre vokály Timberlaka, ktoré mali byť vydané v skladbe, ale neobjaví sa v hudobnom videu k piesni a ani nebude uvedený v piesni ako interpret. Dodnes sa predalo 954,000 digitálnych kópií.
Zostavenie.
Skladbu napísali Will.i.am, Taboo, Apl.de.ap, Ron Fair, P. Board, G. Pajon Jr, M. Fratantuno a J. Curtis, a koprodukovali ju will.i.am a Ron Fair. V tejto protivojnovej pacifistickej hymne sa hovorí o mnohých svetových problémoch. O mnohých otázkach sa diskutuje, napríklad neobmedzený terorizmus, pokrytectvo vlády USA, rasizmus, vojna, neznášanlivosť a chamtivosť.
Prijatie kritikmi.
Skladba získala nominácie 46. ročníku udeľovaní cien Grammy v roku 2004 v kategóriách Record of the Year a Best Rap/Sung Collaboration.
Skladba bola 25. najpredávanejším singlom 0. rokov 21. storočia vo Veľkej Británii. Takisto bol najpredávanejším singlom roku 2003 vo Veľkej Británii.
Hudobné video.
Hudobné video pre „Where Is the Love?“ bolo natočené vo východnom Los Angeles a obsahuje skupinu The Black Eyed Peas a rôznych ďalších ľudí, vrátane rôznych malých detí, ktoré sa pýtajú, kde na svete je láska naozaj. Vo videoklipe Will.i.am a Taboo pôsobia ako soulový ocestní hudobníci, ktorí sa snažia využiť videoklip na to, aby povedali čo všetko je na svete zlé. Fergie sa objaví ako mierotvorkyňa, ktorá lepí samolepky s otáznikmi a každého sa pýta, kde na svete je láska. Apl.de.ap je zločinec, ktorý je zatknutý, pretože hovoril ľuďom pravdu. Justin Timberlake sa vo videu neobjaví, hoci niekoľko rôznych ľudí, ktorí spievali namiesto neho.
Video je podobné britskej televíznej reklame z roku 2002 pre T-Mobile, v ktorej je tvár malého dieťaťa, ktorá je prezentovaná po veľkom meste a takisto aj otáznik v tomto videu. Bon Joviho hudobné video „Have a Nice Day“ je takisto podobné obom, reklame aj hudobnému videu. Videoklip tiež ukazuje zábery kontroverznej hry "Postal 2", kde skupina malých detí túto hru hrá. To naznačuje, že násilie v médiách a v zábavnom priemysle ovplyvňuje morálku detí.